b"\n_START_ARTICLE_\nAtlanta Beat\n_START_SECTION_\nWUSA\n_START_PARAGRAPH_\nAtlanta Beat stilte i lysebl\xc3\xa5 drakter, med hvite bortedrakter med bl\xc3\xa5 bukser. _NEWLINE_Beat hadde skaffet seg store navn som Sun Wen, Briana Scurry, Charmaine Hooper og Maribel Dom\xc3\xadnguez, og de var blant de beste lagene. De fikk etter hvert den litt pussige situasjonen at de var det mest suksessfulle laget som aldri vant. De kom til sluttspillet hvert \xc3\xa5r som eneste lag, men derfra gikk det ikke hele veien. Beat vant den f\xc3\xb8rste gjennomf\xc3\xb8ringen, og kom dermed til sluttspillet. De kom ogs\xc3\xa5 til finalen, men tapte den p\xc3\xa5 straffesparkkonkurranse. \xc3\x85ret etter kom de til sluttspillet som fjerde lag etter serien, men tapte semifinalen p\xc3\xa5 golden goal. I seriens siste \xc3\xa5r kom Atlanta igjen til finalen, og igjen ble det Golden goal som avgjorde.\n_START_SECTION_\nWPS\n_START_PARAGRAPH_\nAtlanta Beat var ikke med i den f\xc3\xb8rste sesongen av Women's Professional Soccer, men deltok i stedet i sesong to.\n_START_SECTION_\nNavn og farger\n_START_PARAGRAPH_\nEttersom det nye laget ikke var en forf\xc3\xb8lgelse av det gamle, var verken navn eller farger forutbestemt. Navnet ble avgjort ved avstemning. Atlanta Beat vant over Atlanta Attack og Atlanta Storm. Beats gamle logo ble beholdt, men fargene ble byttet om. Beats gamle lysebl\xc3\xa5 og m\xc3\xb8rkebl\xc3\xa5 logo og lysebl\xc3\xa5 drakt ble byttet ut med gull og \xc2\xabFerrari-r\xc3\xb8d\xc2\xbb.\n_START_SECTION_\nSpillere\n_START_PARAGRAPH_\nI draftingen til 2010-sesongen fikk Atlanta Beat velge seks spillere fra de eksisterende syv lagene, hvorav de kunne ta fire fra de to \xc3\xb8verste. Av disse valgte Beat Katie Larkin ogSharolta Nonen fra Los Angeles Sol, Amanda Cinalli fra Saint Louis Athletica, Noelle Keselica fra Sky Blue FC og Leigh Ann Robinson fra FC Gold Pride. I tillegg valgte de tre spillere fra av WPS hardt pr\xc3\xb8vede Ume\xc3\xa5 IK, i sveitsiske Ramona Bachmann, danske Johanna Rasmussen og japanske Mami Yamaguchi. Bachmann spilte noe i klubben, men p\xc3\xa5 grunn av skader og ingen st\xc3\xb8rre sesong, dro hun tilbake til Ume\xc3\xa5 etter en sesong. Beat fikk ogs\xc3\xa5 spillere fra Sol og Saint Louis Athletica etter at ogs\xc3\xa5 denne gikk konkurs. Blant spillerne de fikk var Hope Solo, USAs landslagskeeper.\n_START_SECTION_\nF\xc3\xb8rste sesong\n_START_PARAGRAPH_\nBeat hadde ingen st\xc3\xb8rre suksess, og endte klart sist i sin f\xc3\xb8rste sesong. I den siste kampen m\xc3\xb8tte de Washington Freedom, som fortsatt kjempet om sluttspillplass, ble det tatt noen dommeravgj\xc3\xb8relser som Beats keeper Solo syntes var kontroversielle. Dette luftet hun blant annet p\xc3\xa5 Twitter, og skapte en mindre skandale. Beat hadde ingenting \xc3\xa5 spille for."